བོད་ལ་རྩོམ་ལུས་ཀྱི་ཆ་ནས་གསུམ་དུ་བཤད་ཀྱང་།མདོར་དེད་ན་ཚིགས་བཅད་དང་ཚིག་ལྷུག་གཉིས་ལས་གཞན་ཡོད་པ་མ་རེད།དཔེར་ན་གེ་སར་གྱི་སྒྲུང་ནས་ལྷ་མོའི་ཟློས་གར་གྱི་བར་དང་།མི་ལ་རས་པའི་རྣམ་མགུར་ནས་མི་དབང་རྟོགས་བརྗོད་དང་གཞོན་ནུ་ཟླ་མེད་སོགས་ཀྱི་བར་དུ་ཡང་བཅད་ལྷུག་སྤེལ་མའི་རྩོམ་ལུས་འདི་ཁོ་ནས་གྲུབ་ཅིང་།བཅད་པ་དང་མ་བཅད་པའི་བར་དུ་མངོན་གསལ་དོད་པའི་ཁྱད་ཆོས་ཡོད་པ་མ་མཐོང་།ཚིག་སྡུད་ཆེ་ཞིང་འུད་བརྗོད་ཀྱི་ཉམས་དོད་པ་ནི་བོད་ཀྱི་སྲོལ་རྒྱུན་རྩོམ་རིག་གི་སྐད་ཆའི་ཁྱད་ཆོས་གཙོ་བོ་ཞིག་རེད།